tomron87/hebrew-wikipedia-sentences-corpus huggingface dataset:
הצבע שנבחר הן לסמל והן למדי הקבוצה הוא הצבע האדום, שאף הוא מזוהה עם השמאל ונחשב למייצג את תנועת הפועלים ומבטא את ההשקפה כי כל בני האדם שווים ואותו דם זורם בעורקיהם.
בניגוד לתנועת מכבי, שמה התאחדות הפועל את הדגש לאו דווקא על שיאים אולימפיים ויופי התרגילים אלא על שיתוף פועלים במספר גדול ככל האפשר בפעילויות ספורטיביות (לפי מטרה זאת נקבעה הסיסמה: "ספורט לאלפים ולא לאלופים"), על מנת לשפר את בריאות גופם ולתקן את הנזקים הנגרמים לגוף מעבודה ממושכת בתנאים קשים.
לכן, התרכזה בעיקר בענפי ההתעמלות והאתלטיקה הקלה.
לגבי הכדורגל הייתה מחלוקת: היו שטענו שהכדורגל תוקפני מדי, גורם לתחרותיות יתר ולקנאות.
לעומתם טענו אחרים כי הכדורגל מטפח דווקא תכונות חיוביות כמו אומץ לב וחברות, והוא מושך המונים לשדה הספורט.
הכדורגל הפך בסופו של דבר לענף ספורט של הפועל, אך הוחלט להקפיד על כללי התנהגות השחקנים בזמן המשחק.
האיגוד עומד מאחורי סניפים וקבוצות של הפועל בישראל ותומך באלפים מן הספורטאים החברים בו.
האיגוד מקיים אירועי ספורט רבים, את הליגה למקומות עבודה ואת הספורטיאדה בה מתחרים זה בזה ספורטאים ממקומות עבודה.
בסך הכל פועלות תחת הפועל קרוב ל-1000 קבוצות נוער בענפי ספורט שונים, למעלה מ-300 קבוצות בוגרות, וכ-700 אגודות.
הפועל רואה חשיבות רבה בקיום אירועי ספורט עממי ומארגנת בין השאר את צליחת הכנרת (מאז 1943), מרוץ הקפת התבור (מאז 1953) וצעדת הנגב (מאז 1962).
בקיץ 1988, במסגרת רפורמה שנערכה בהסתדרות הכללית, הוחלט שפעילות קבוצות הספורט המקצועיות בענפי הכדורגל, כדורסל, כדוריד וכדורעף תופעל באמצעות עמותות עצמאיות, בתקציב עצמאי.
זאת לאחר שבמשך השנים נדרשו עבורם תקציבים הולכים וגדלים, שאותם סבסדה ההסתדרות באמצעות מרכז הפועל.
עם זאת בקיץ 1989 החליט מזכ"ל ההסתדרות ישראל קיסר לספק סיוע כלכלי לקבוצת הכדורגל הפועל תל אביב שנקלע למשבר כלכלי.
למרות הניסיונות לשפר את מצבו הכלכלי של מרכז הפועל, הוא צבר גירעונות וחובות של כ-20 מיליון שקל של במהלך שנות ה-90 של המאה ה-20. בנוסף היה ערב לחובות של קבוצת הכדורסל הפועל תל אביב.
בסוף שנות ה-90 מכרה ההסתדרות נכסים רבים בכדי לכסות גירעונות במוסדותיה, כולל מרכז הפועל.
בין הנכסים שנמכרו ליזמי נדל"ן היו אצטדיון המכתש ואצטדיון האורווה.
מרכז הפועל הפסיק להיות מעורב ישירות בקבוצות הספורט המקצועיות שלו בענפי הכדורגל והכדורסל (הנמצאות בבעלות עמותות או אנשי עסקים פרטיים) ומאז מתרכז בעיקר בקידום ותיקצוב, פעילות ספורט עממי, פעילות ספורט במקומות עבודה ותמיכה בספורטאי עלית השגיים בענפי, האתלטיקה, התעמלות, שחייה, שייט וסייף.
בנוסף תומך "הפועל" במשלחת ישראל לספיישל אולימפיקס, לבעלי מוגבלויות.
החל משנת 2005 מספק מרכז הפועל תמיכה ל"ליגת מאמאנט" לנשים בכדורשת.
בשנת 2009 הקים מרכז הפועל את "ליגת רצים בעבודה", במטרה לקדם את הריצה כספורט עממי בקרב עובדים במקומות עבודה תוך כדי קידום בריאות העובדים.
בשנת 2018 החליטו שר האוצר משה כחלון ושרת התרבות והספורט מירי רגב שהעברת כספי הטוטו תתבצע באופן בלעדי דרך משרד הספורט, ולא דרך מרכזי הספורט, כולל מרכז "הפועל".
באוגוסט 2021, העניק מרכז הפועל לאלופה האולימפית לינוי אשרם, חברת מועדון ההתעמלות הפועל ראשון לציון, פרס על סך של 100 אלף ש"ח, בעקבות זכייתה במדליית הזהב באולימפיאדת טוקיו 2020. בנוסף העביר מענק על סך 40 אלף ש"ח למאמנת המועדון איילת זוסמן.
כינוס הפועל הוא אירוע ספורט לאומי ובינלאומי שהיה נערך אחת לארבע שנים בחסותה של התאגדות הפועל.
בראש המועצה הציבורית של הכינוס עמד המזכיר הכללי של הסתדרות העובדים הכללית.
הכינוס הראשון נערך בשנת 1928, והכינוס ה-15 והאחרון נערך בשנת 1995.
סמל זה משמש בגרסה כזו או אחרת את כל המועדונים וקבוצות הספורט הנמצאים בארגון, והוא שילוב של דמותו של ספורטאי עם סמל הפטיש והמגל שהיו סמלה של המפלגה הקומוניסטית הסובייטית - האיכרים - מגל, ופועלי התעשייה - פטיש.
הסמל הראשון עוצב על ידי פנחס ליטוינובסקי, ואושר לראשונה על ידי מרכז הפועל ב-28 בפברואר 1927. לטענתו הסמל אמור להבליט חידוש ולקבוע דרך חדשה בחיי הספורט בארץ, סמל זה היה בשימוש 5 חודשים בלבד.
הסמל השני צויר על ידי יעקב לוית (בשמו הלועזי ) והופיע לראשונה על גבי "עלון לענייני ספורט הפועלים" שיצא מטעם מרכז הפועל ב-3 ביולי 1927. הסמל שילב לראשונה את נושאי העבודה של הפועלים (הפטיש) והספורט (כדור ברזל).
הסמל השלישי שדומה כבר מאוד לסמל המוכר כיום, עוצב ושוכלל על ידי לוית בעצמו שלא היה מרוצה מהסמל הקודם שעיצב, ובו מופיע ספורטאי בתוך מסגרת העשויה פטיש ומגל והכיתוב "הפועל" מתחת.
הסמל קיבל אות הצטיינות באולימפיאדת הפועלים בווינה ב-1931, בתחרות בין סמלי יתר ארגוני הספורט שהשתתפו.
ב-1967 חידש את הסמל הצייר והאומן חובב כרובי - עם קווים מודרניים ומשורטטים יותר, וזה בעצם הסמל המוכר כיום.
הסמל משולב עם הצבע האדום שכאמור מייצג את התנועה ומבטא את השקפתה שכל בני האדם שווים ואותו דם זורם בהם.
הפוֹנוֹתֵיקָה הלאומית או "ארכיון הצליל הלאומי", הוא אוסף של צלילים מוקלטים, שמטרתו להוות את "הזיכרון המוזיקלי" של העם היהודי ושל הקהילות הלא-יהודיות בישראל.
הפונותיקה היא חלק מהמחלקה למוזיקה של הספרייה הלאומית וחלק מתוך "המרכז לחקר המוזיקה היהודית".
מטרתה לאסוף, לקטלג ולשמֵר את מסורות המוזיקה של הקהילות היהודיות בישראל ומחוצה לה, וכמו כן מסורות של הקהילות הלא-יהודיות בישראל (מוסלמים, נוצרים, שומרונים, דרוזים, בדואים וכך הלאה).
הפונותיקה משמשת כלי עזר לחוקרים בענייני המוזיקה היהודית והישראלית, אך גם לחוקרי ההיסטוריה היהודית הישראלית החדשה.
הפונותיקה הוקמה על ידי ישראל אדלר שאף נמנה עם מייסדי האיגוד העולמי לארכיוני צליל - IASA,
הבעיה המרכזית בפונותיקה היא ההתחדשות המתמדת, היקרה מאוד, של אמצעי ההקלטה והשימור.
בתחילת המאה ה-21 נערך בפונותיקה מבצע מקיף של דיגיטציה מטעם "קרן לגסי הריטג'" (Legacy Heritage Fund)-ארגון הבא לשמר תרבות יהודית, שיאפשר, בין השאר, גם העלאת אוצרות הפונותיקה לרשת האינטרנט.
עד דצמבר 2023 מנהלת הפונותיקה הייתה ד"ר גילה פלם.
מקור השם פונותיקה לאומית הוא תרגום מצרפתית של Phonothèque nationale, מה שהיה ארכיון הצליל הלאומי של הספרייה הלאומית של צרפת (Bibliothèque nationale), היום ארכיון זה הוא חלק מהמחלקה האודיו-ויזואלית שם.
הפוני הקטן שלי הוא בובת פוני קטנה בצבעי פסטל מגוונים.
בובות הפוני הראשונות יצאו בשנת 1983, על ידי חברת "הסברו" ולאורך השנים נוצרו הבובות בארבע גרסאות שונות.
שמות הגרסאות לפי סדר הופעתן: דור ראשון, דור שני, דור שלישי, דור רביעי ודור חמישי.
בובות הפוני הקטן הן בובות פלסטיק צבעוניות, בעלות רעמה צבעונית.
בדרך כלל מגיעות בובות הפוני עם מברשת משלהן, ולעיתים אף עם מוצרים נלווים נוספים כגון: סקטים, ערכת פיקניק, מיטה, חיית מחמד ועוד.
ב-1982 שווקו שישה סוגים של פונים בלבד אך החל משנת 1983, נכנס לשוק מגוון רחב יותר של בובות וביניהן: חדי קרן, פגסוסים, פוני היפוקמפוס, פוני בעלי כנפי פרפר, בייביס, פוני בן, משפחות שלמות, פוני בלרינה, פוני עם שיער שצומח, פוני נוצץ בחושך, פוני מדבר וכן הלאה.
לכל בובות הפוני הקטן, בכל הדורות, ישנו ציור על הישבן - זהו "הסמל" שלהם.
למשל, לפוני מסוג Lemon Drops (טיפות לימון) ישנו עיטור של טיפות סגלגלות על רקע צהוב.
הדור הראשון (G1) - "עמק החלומות"
הדור הראשון ראה אור בין השנים 1983–1994 וזכה להצלחה רבה ברחבי העולם.
היו אף מספר מדינות כמו הולנד, ברזיל, מקסיקו, ספרד, צרפת, ארגנטינה ותאילנד אשר ייצרו "פוני קטן" הייחודי אך ורק להן.
בובות ייחודיות אלו נחשבות כיום בעיני אספנים כפריט נדיר ויקר מאוד.
ה-G1 מאופיין בכך שעל ישבנו יש ציור משני הצדדים (לעומת ה-G3).
הוא ה"דור" הכי גדול של פונים (ה-G2 הוא הקטן ביותר בגודלו) וגם הדור הרחב והמגוון ביותר מבחינת האפשרויות השונות.
בשנים האחרונות לייצורם של ה-G1, החלה הסברו להשתמש בפלסטיק ממוחזר, מה שגרם לפונים רבים להתכלות במהרה.
בחגיגות ה-25 וה-35 למותג והחל משנת 2019 יוצרו מחדש בובות הדור הראשון במהדורת רטרו על ידי Basic Fun.
הדור השני (G2) - "גן החברות"
בשנים 1997–2003 חזרו הפונים הקטנים אל השוק, במראה חדש, הם היו רזים יותר, קטנים יותר, והזכירו במעט חמור קטן.
הפוני הקטן הזה אשר מכונה G2 נחל כישלון גדול במכירות, וניתן היה למצוא אותו במספר מדינות מצומצם (בהן ישראל והולנד).
הדור השלישי (G3) - "פוניוויל"
הדור השלישי של הפוני הקטן, יצא לאור בשנת 2003 .
דור זה דומה הרבה יותר לדור הראשון, ונחל הצלחה.
בשנתו הראשונה נראו רק סוסי פוני רגילים ללא כנפיים או קרניים ולא היו "תינוקות", אך כבר בשנה השנייה והשלישית, ראו אור גם תינוקות פוני וכמה פגסוסים, וחדי קרן בשנה הרביעית.
הסמל שמופיע רק על צד אחד של הישבן, הצד המוצג לראווה (The Display Side) ובנוסף, על אחת מרגליהם מצויר לב קטן.
אצל רוב הפונים הלב מסמל שבתחתית הרגל ישנו מגנט, המגנט נועד להפעיל מוצרים נלווים כמו "באר המשאלות".
מגנט זה הוסר בעקבות סכנת חנק כאשר הוצא ממקומו.
בשנה הראשונה לייצור הלב צויר על הרגל הלא נכונה.
ב-2005 יצאה הסברו בקמפיין שנקרא The Pony Project.
הקמפיין המבוסס על מעשיהם של אספנים כבר משנות ה-80, נתן לאמנים מוכרים (ביניהם בריטני ספירס) בובת פוני בממדי ענק, ואלה התבקשו לעצב את הפוני שלהם.
הדור הרביעי (G4) - "חברות היא קסם"
ב-2010 יצא הדור הרביעי של המותג, לצד סדרת טלוויזיה, המשודרת בערוץ-בת של דיסקברי, Hub Network, לימים דיסקברי פמילי.
לבובות מדור זה יש מראה דומה לדמויות סדר האנימציה, אך במהלך השנים עיצוב הבובות השתנה בקצת, ונוסף לליין הראשי ליינים נוספים של צעצועים אשר התאימו גם לאספני הצעצועים ולברונים, המעריצים הבוגרים של הסדרה, כגון בובות פעולה ובובות המושפעות מסגנון הצ'יבי היפני.
גם לסדרות הבת "בנות אקווסטריה" ו"חיי הפונים" יוצרו צעצועים משלהם.
הדור החמישי (G5) - "הדור החדש"
בפברואר 2021 יצא הדור החמישי של המותג עם סרט אנימציה תלת־ממדית בשם "הפוני הקטן שלי: דור חדש" יחד עם סדרת טלוויזיה חדשה שתתחיל אחר הסרט.
הדור החמישי מבוסס בעיקר על הדור הרביעי של "חברות היא קסם" רק עם קפיצת זמן והצגת דמויות חדשות.
בשנות השמונים והתשעים, בעקבות תופעת "הפוני הקטן" שודרו שתי סדרות טלוויזיה מצוירות ומספר סרטים העוסקים בפונים.
המוכר שבהם, "ההרפתקאה של פיירפלי" הציג לראשונה את הפונים ומעלליהם.
כמו כן בסדרת הטלוויזיה, הוצגו חבריהם האנושיים של הפונים, מייגן, מולי ואחיהם (שאף זכו מאוחר יותר לבובות משל עצמם).
עם ייצור הפונים החדשים, יצאו גם סרטים חדשים, בעיקר בתקופת החגים.
סרטים אלו הגיעו היישר אל ה-DVD, ולעיתים נמכרו בחנויות יחד עם בובת פוני.
סדרת האנימציה של הפוני הקטן שודרה בישראל בערוץ 1 בשנות התשעים המוקדמות, ובשידורים חוזרים בערוצים השונים.
מדיות נוספות של הסדרה הם משחקי וידאו, אשר לא זכו לצלחה רבה.
הברונים (Bronies), מעריציו הבוגרים של הדור הרביעי, החליטו על דעת עצמם ליצור משחקים או מודים למשחקים קיימים, המבוססים על הסדרה, ביניהם משחק הלחימה "Fighting is magic" ועוד.
בשנה העשירית לייצור הפוני הקטן, שהוגדרה כשנה חגיגית, והוצגו בה פונים יוצאי דופן, החליטה "הסברו" להפסיק את ייצור המוצר.
החלטה זו גררה מכתבים נזעמים מצד הקהל.
הדור הראשון, שהופסק ייצורו, הפך במהרה לפריט אספנים.
ב-2005, הגיע מחירו של פוני ייחודי ונדיר, ב-eBay ל-1000 דולר.
כיום מחיריהם של הפונים מהדור הראשון נעים בין חמישה ועד מאות דולרים.
"הסברו" איבדה את זכויות היוצרים על הפונים מסוג G1, ולכן, רשאים היום האספנים לעשות ככל העולה על רוחם בבובות.
המצרך הכי מבוקש בעולם האספנות, נקרא MOC או MIB שמשמעו פוני שנשמר באריזתו המקורית מאז שנות השמונים (MINT ON CARD/ MINT IN BOX ).
המחירים לפונים במצב כזה נעים, מ-25 דולר עבור פונים נפוצים ועד ל-400 + דולר עבור פונים נדירים, או עבור פונים שיש בהם תקלות מפעל.
בקרב האספנים נהוג כי אספן המניח ידיו על פוני במצב MOC לא פותח את האריזה ואם ברצונו בפוני זהה, הוא נוהג למכור את המוצר ולקנות אחד פתוח.
האספנים מסווגים את מצב הפונים מ-BAIT (זהו פוני במצב רע: שיער גזור, כתמים על הפלסטיק), אותו הם נוהגים "לבנות מחדש" (CUSTOME), ועד ל-NEAR MINT (הכי קרוב לפוני ארוז).
כיום השיקה הסברו את הסדרה של הG4 וניתן להשיג אותה במקומות שונים, במיוחד במקדונלד'ס.
צעצועים אלה התקבלו בזלזול יחסי בקרב מעריצי הG4, במיוחד לאור העובדה שעיצובם אינו מזכיר ולו במקצת את הפונים של הG4.
הפוסיקט דולז הייתה להקת בנות אמריקאית המורכבת מזמרות, רקדניות, ושחקניות ידועות.
את כל שירי הלהקה ביצעה הסולנית ניקול שרזינגר, ואילו יתר המשתתפות בהרכב הצטרפו אליה כמלוות בקולות רקע.
הלהקה הוקמה על ידי כריסטינה אפלגייט בביתה בלוס אנג'לס.
רובין אנטין, שותפתה, רצתה לשנות את אופי הלהקה מבחינת ריקודים והופעה על במה, ולשם כך היא הזמינה מספר חברות שהכירה מתחום הריקוד.
אפלגייט הציעה כי ההרכב יופיע במועדון "סאנט סטריפ" שבבעלות ג'וני דפ.
הופעתן הראשונה, בורלסקה, התקיימה בשנת 1995, ונמשכה באופן קבוע מדי יום חמישי.
בשנת 2000, הזמרות גוון סטפאני וכריסטינה אגילרה הופיעו יחד עם הלהקה, וכריסטינה הפכה לחברה בה לפרק זמן קצר.
בעקבות הצלחת המופע, הלהקה עברה למועדון "רוקסי", והופיעה שם פעמיים בשבוע במשך שבעה שבועות, יחד עם אומנים אורחים ובהם: בריטני מרפי, שרליז ת'רון, פריס הילטון ופמלה אנדרסון.
בהמשך השתנה הרכב הלהקה, והיא השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעו גרסת כיסוי ללהיט הישן "Sway" של דין מרטין (שיר מקסיקני במקור).
בסוף שנת 2005 יצא הסינגל הראשון, "Don't Cha", מתוך אלבום הבכורה שלהן, PCD (המציין את ראשי התיבות של שם הלהקה).
בשנת 2007, נערכה תחרות בשם "The Search for the Next Doll", (חיפוש אחר חברת להקה חדשה).
למרות זכייתה של ניטולאנו בתחרות היא בחרה שלא להצטרף ללהקה בשל רצונה לפתח קריירה כסולנית.
אלבומן השני Doll Domination יצא לאור בספטמבר 2008.
בסוף שנת 2009, פרשו בזו אחר זו כמה מחברות הלהקה, עד שניקול שרזינגר, הסולנית, נשארה לבדה.
רובין אנטין מייסדת הלהקה הודיעה כי את הבנות שפרשו יחליפו בנות אחרות, אך לאחר תקופה ארוכה ומלאה בשמועות, הפוסיקט דולז מצאו עצמן בהפסקה עד להודעה חדשה.
ב-30 בנובמבר 2019, הוכרז כי חברות הלהקה יתאחדו ויצאו לסבב הופעות במהלך שנת 2020.
הפוסי של לוסי היא להקת פאנק ישראלית מיבנה.
הלהקה קמה בקיץ 1998, אז היו החברים עמית אדן (סולן), נטע גופן (בס), ארז שמידע (גיטרה) ואסף מיידן (תופים).
לאחר שנה הצטרפו (סולן) ואסף שיש (גיטרה).
ב-2002 הלהקה הוציאה את הדיסק הראשון שלה "צב 8", הקורא ל"התגייסות כללית לשינוי פני החברה האדישה, המנוכרת והמעמדית", בשילוב קטעי הומור עם רוח תיכוניסטית.
ב-4 באוגוסט 2002 נרצח סולן הלהקה, , בפיגוע ההתאבדות בקו 361 - בעת שהיה בדרכו לבסיס צה"ל בו שירת.
בשנת 2004 הצטלמה הלהקה לסרט התיעודי חצוצרות יריחו בבימויה של ליז נורד, העוסק בסצנת הפאנק הישראלית.
בשנת 2005 הקליטה הלהקה גרסת כיסוי לשיר "למה עכשיו" שנכלל בפרויקט "הללויה רוק טיים" - אלבום גרסאות כיסוי של להקות רוק צעירות לשירי קובי אושרת.
בשנת 2012 התאחדה הלהקה למופע לציון עשור למותו של גולדין.
לקראת המופע הקליטה הלהקה את שירו של דן אלמגור "רק לא אצלנו בשכונה", מתוך המחזמר "אל תקרא לי שחור".
השיר נבחר בעקבות אירועי אלימות נגד אפריקאים השוהים בישראל.
בשנת 2016 הלהקה הוציאה את אלבומה "מסיתים למרד".
בשנת 2017 הלהקה הוציאה גרסה חדשה לשיר "גיבור צבא ההגנה" של להקת פוליאנה פרנק, יחד עם הלהקות "קרם בורלסק" ו"אנטיגונה רקס".
השיר יצא ביום העצמאות ונוסף לו בית חדש.
כמו כן, הלהקה הוציאה גרסת כיסוי לשיר "רכז מידע" של ברק כהן.
השיר יצא לכבוד יום המחאה נגד אלימות משטרתית.
בשנת 2019 הלהקה הוציאה את השיר "זיקוקים".
הפונדקאים הייתה להקת פולק/קאנטרי שפעלה בישראל משנת 1976 ועד לשנת 2002, הופיעה בכל פסטיבלי הפולק ואירועי הפולק שהתקיימו בארץ.
הלהקה הופיעה במשך שנים רבות בפסטיבל הפולק/קאונטרי החשוב בארץ, "סולם יעקב" (Jacob's Ladder), כמעט מזמן היווסדו, ונחשבה במשך שנים כלהקה המצליחה ביותר בפסטיבל זה.
הלהקה נוסדה בשנת 1976 על ידי דייוויד דקלבאום, שי טוחנר, דייוויד סטייסי ודייוויד מנצ'ר.
במקביל לנגינתו בלהקה זו, ניגן שי טוחנר בארץ עם וירטואוז החליליות אלישע אבשלום עד שההרכבים אוחדו.
בשנת 1981 פגשו חברי הלהקה את יונתן מילר ופול מור והחליטו ללכת לכיוון יותר מקצועי דבר שהביא לפרישתו של דייוויד מנצ'ר מהלהקה.
בשלב זה דייוויד סטייסי חזר לבריטניה לצורך השלמת לימודיו הגבוהים בארכאולוגיה ואז נוצר ההרכב הקלאסי שמנה את ד"ר דייוויד דקלבאום, שי טוחנר, פול מור, יונתן מילר, אלישע אבשלום ודייוויד גולד הקונטרבסיסט יליד ליברפול.
בסוף שנת 1981 השתתפה הלהקה בסרט הטלוויזיה "עמק הנהר האדום" בבימוי דן בירון יחד עם מספר זמרי צמרת בארץ באותה תקופה, והדבר הביא ללהקה את פרסומה.
בסרט השתתפו בין השאר מתי כספי, ריקי גל, בני אמדורסקי, דורי בן זאב, דפנה ארמוני ועוד.
הלהקה הייתה המזוהה ביותר עם המוזיקה האנגלו-סאקסית בארץ, והתמחתה בשירים איריים, קנדיים, אמריקאיים ובנגינה האינסטרומנטלית הווירטואוזית של חבריה, בעיקר יונתן מילר (כינור, מנדולינה וקלרינט), שי טוחנר (גיטרה ומפוחיות), אלישע אבשלום (חליליות ושריקות) ונגן הבנג'ו בסגנון ה-old time דייוויד דקלבאום.
במשך השנים, כשיונתן מילר היה עסוק עם פרויקט "כמו צועני" ו"הופה היי" עם יגאל בשן ועוזי חיטמן הוא הוחלף על ידי הכנר-מנדולינאי-גיטריסט רובי האריס המנגן כיום בשיקגו.
במשך מספר שנים שרה עם הלהקה הזמרת הסקוטית מורג מק'ליי (Morag Maclay) ששהתה בארץ ועבדה כמיילדת בבית החולים הדסה הר הצופים בירושלים.
בשנת 1991 השתתפה הלהקה בפרויקט "שירים מהחבית" שכלל תרגומים לשירים איריים ואמריקאיים לעברית שנעשו ברובם על ידי קובי לוריא בשיתוף דני שלם, ישראל גוריון ובני אמדורסקי.
הלהקה חדלה למעשה מלהתקיים כלהקה בשנה 2002, אולם חלק מחבריה המשיכו להופיע ביחד עוד מספר שנים, יונתן מילר ושי טוחנר בהרכב הקאונטרי רוק שנקרא "הטוחנים" ואילו אלישע אבשלום ושי טוחנר המשיכו ללהקות איריות "אמראלד", "אייריש מלודי" ו"סינרגיה קלטית".
שתי האחרונות פעילות עד היום.
במשך השנים ניגנו לפעמים ושרו עם הלהקה בתו של דייוויד דקלבאום, יעל דקלבאום, אחיה רון שחי כיום בארצות הברית, שולי נתן, סוזי מילר ועוד אחרים.
כן הופיעו חברי הלהקה בירושלים עם המוזיקאי האמריקאי המפורסם אנדי סטטמן בקונצרט באמפיתיאטרון גן פעמון הדרור.
שי טוחנר: 1976 - 2002 (נעדר חלק מהזמן בגלל שהות בבריטניה); חי כיום בתל אביב.
דייוויד סטייסי: 1976 - 1980; ד"ר לארכאולוגיה חי כיום בלונדון.
אלישע אבשלום: 1978 - 2002 (נעדר שנתיים עקב שהות בבריטניה); חי היום באזור ירושלים.
יונתן מילר: 1981 - 2002 (נעדר כשהופיע עם "הופה היי" ו-"כמו צועני"); חזר לישראל בשנת 2013 לאחר שהות של מספר שנים בארצות הברית.
הפונדקאים - שירים מהחבית (1992)
הפונקט הגדול הוא כינוי לסלקציה כללית של 50 אלף מיהודי הערים בנדין, סוסנוביץ ודומברובה גורניצ'ה באזור זגלמביה, פולין, שערכו שלטונות גרמניה הנאצית ב-12 באוגוסט 1942.
הפעולה נעשתה באמצעות תרגילי הסחה בקנה מידה רחב לצורך הטעיית היהודים.
הגרמנים מיינו את היהודים וניפו מהם באמצעות "טיהור" כ-12,500 בני אדם אשר נחשבו "בלתי פרודוקטיביים" (לא יצרניים, כלומר בעלי כושר עבודה נמוך).
עם אנשים אלה נמנו בעלי משפחות גדולות, ילדים, נתמכי סעד, נכים, חולים וזקנים.
כל אלה גורשו לאושוויץ להשמדה השיטתית שהחלה במאי 1942. היתר נשלחו לעבוד במפעלים גרמניים.
לפעולה רבת היקף זו קדמו טיהורים בקנה מידה קטן יותר, וגם לאחריה נערכו טיהורים נוספים, עד שקהילות יהודי זגלמביה חוסלו לגמרי.
לזכרם של הנספים ניטע "יער קדושי זגלמביה", ליד מודיעין.
הפוניקולר של טביליסי (בגאורגית: თბილისის ფუნიკულიორი, תבּיליסיס פּוּניקוּליוֹרי) הוא פוניקולר בטביליסי שבגאורגיה.
הפוניקולר נפתח ב-27 במרץ 1905 ומשמש לתחבורה מפרוורי העיר לפסגת הר מתאצמינדה.
התחנה התחתונה של הפוניקולר נמצאת ברחוב צונקדזה מטר מעל פני הים) והפוניקולר נמתח בקו ישר לאורך מדרון ההר במרחק של 503 מטר.
הוא מופעל בעזרת שתי קורנות שכל אחד מהם יכול לשאת 50 איש.
העבודות לבניית הפוניקולר החלו בספטמבר 1903 ונסתיימו בפברואר 1905. הפתיחה הרשמית הייתה ב-27 במרץ.
עלות הבנייה הייתה 4,000 רובל ומומנה על ידי קונסורציום בלגי.
הקונסורציום קיבל בתמורה את הזכות להפעיל את הפוניקולר במשך 45 השנים הבאות.
המהנדס שהכין את התוכנית לבניית הפוניקולר היה הצרפתי א.
בלאנש והארכיטקט היה הפולני אלכסנדר סזימקוויקז.
בין השנים 1936-1938 והשנים 1968-1969 שוקם הפוניקולר ונבנתה תחנה נוספת.
ביולי 2000 התרחשה תאונה וכבל שנקרע גרם להתרסקות אחד הקרונות עם תיירים יפניים בתוכו.
בשנת 2005, בעקבות תרומה של איש העסקים היהודי-גאורגי-רוסי, בדרי פטרקצישווילי, הוחל בשיפוץ הפוניקולר ונרכשו קרונות חדשים, ובמאי 2006 הוא נפתח מחדש.
הפוניקולר מוביל מפרוורי טביליסי לפסגת הר מתאצמינדה, שם נמצא פארק, מסעדה גדולה הצופה על טביליסי ומגדל שידורי הטלוויזיה של טביליסי.
באמצע הדרך נמצא פנתאון מתאצמינדה וכנסיית מאמאדוויתי.
ערך זה עוסק בהנחות ובעקרונות היסוד של תורת קוונטים לא יחסותית כפי שמקובל להציגם בגישה המודרנית.
הערך מציג את ניסוח דיראק, אשר משלב את שני הניסוחים הקודמים: מכניקת המטריצות של ורנר הייזנברג, ומשוואת הגל של ארווין שרדינגר.
מאוחר יותר פותחו לתורת הקוונטים ניסוחים שונים מאוד, אך שקולים, למשל ניסוח אינטגרלי מסלול של ריצ'רד פיינמן, וניסוח תורת הקוונטים במרחב הפאזה של חוסה אנריקה מויאל ואחרים.
לשם הבנת הערך רצוי להכיר את סימון דיראק.
מצב של מערכת קוונטית ניתן לאפיון על ידי וקטור במרחב הילברט מופשט כלשהו.
וקטור זה 'מכיל' את כל המידע הקיים על מצב המערכת במובן שיתואר להלן.
סימון מקובל לווקטור זה הוא , והוא מכונה וקטור ket.
מערכת חד־ממדית עם חלקיק הממוקם בנקודה .
חלקיק הנמצא ברמת האנרגיה ה -ית בבור פוטנציאל כלשהו.
מרחב ההילברט בו 'חי' וקטור המצב הוא מרחב וקטורי בעל מכפלה פנימית מעל המרוכבים.
המכפלה הפנימית בין מצבים ו- מסומנת ב-.
שני וקטורים הנבדלים זה מזה על ידי כפל בסקלר מייצגים אותה מערכת פיזיקלית.
נהוג לעבוד עם מצבים מנורמלים המקיימים .
במקרה זה עדיין שני מצבים הנבדלים זה מזה בפאזה יתארו אותה מערכת פיזיקלית.
לכל גודל פיזיקלי מדיד מתאים אופרטור הרמיטי הפועל במרחב ההילברט.
לדוגמה לגודל המדיד תנע מתאים אופרטור התנע המסומן לרוב כ, ולאנרגיה מתאים אופרטור ההמילטוניאן המסומן לרוב ב .
הווקטורים העצמיים של האופרטורים (מכונים גם מצבים עצמיים) מהווים מערכת אורתונורמלית שלמה.
הערכים היחידים שניתן לקבל במדידת גודל פיזיקלי כלשהו הם הערכים עצמיים של האופרטור המתאים לגודל זה.
במדידה ניתן לקבל כל אחד מן הערכים בהסתברות מסוימת, התלויה במצב המערכת הנמדדת, , ונקבעת באופן הבא:
נניח שהאופרטור (ההרמיטי) מתאר גודל פיזיקלי מדיד כלשהו.
נסמן את המצבים העצמיים של האופרטור ב-
הוא הערך העצמי, כלומר מתקיים ,
הוא אינדקס נוסף המבדיל בין מצבים 'מנוונים' (בעלי אותו ערך עצמי).
מצבים אלו פורשים תת-מרחב עצמי של .
נגדיר אופרטורי הטלה לתתי המרחבים העצמיים של :
ההסתברות לקבל במדידה את הערך נתונה על ידי:
את התוצאה הנ"ל ניתן להכליל למקרה בו ספקטרום הערכים העצמיים הוא רציף.
פעולת המדידה משנה את המצב ומותירה רק רכיבים שקונסיסטנטים עם התוצאה שהתקבלה במדידה.
כלומר אם במדידה התקבל הערך המערכת תעבור למצב:
ההתפתחות בזמן של מערכת קוונטית מתוארת בעזרת אופרטור ההתפתחות בזמן המקדם את המערכת מזמן לזמן .
זהו אופרטור אוניטרי המקיים את משוואת שרדינגר:
יש כמה אפשרויות להסביר באיזה מובן אופרטור ההתפתחות בזמן מקדם את המערכת בזמן.
אפשרויות הסבר אלו מכונות תמונות, והבולטות שבהן הן תמונת שרדינגר ותמונת הייזנברג.
בתמונת שרדינגר, מצב המערכת משתנה בזמן לפי:
בעוד שהאופרטור המייצגים גדלים פיזיקליים קבועים בזמן.
בתמונת הייזנברג, מצב המערכת קבוע בזמן בעוד שהאופרטורים מתפתחים על פי:
הפועל אום אל-פחם היא קבוצת כדורגל ישראלית מהעיר אום אל-פחם, המשחקת בליגה א'.
הקבוצה נוסדה ב-1966 על ידי אחמד סאדק, ושיחקה במרבית הזמן בליגות הנמוכות.
בשנת 1978 עלתה הקבוצה לראשונה בתולדותיה לליגה א' (שהפכה לליגה השלישית אחרי שנוסדה הליגה הארצית), אך לא שרדה וירדה בחזרה אחרי שנה לליגה ב'.
בשנת 1989 עלתה שוב לליגה א' ושיחקה בה במשך עשר שנים רצופות, עד שירדה בחזרה לליגה ב'.
בסיום עונתה האחרונה בליגה א' בשנת 1999 ביצעה ההתאחדות לכדורגל שינוי במבנה הליגות בישראל, שכלל בין היתר את הקמת ליגת העל.
הקבוצה סיימה במקום הלפני האחרון בליגה א', וירדה לליגה ב' שהפכה לליגה החמישית בחשיבותה בכדורגל הישראלי.
הקבוצה שיחקה בליגה ב' במשך שש שנים, ובשנת 2005 העפילה בחזרה לליגה א'.
כעבור שלוש שנים העפילה לליגה הארצית, אך לאחר עונה אחת חזרה וירדה לליגה א'.
הקבוצה התפרקה בעקבות בעיות כלכליות בשנת 2009, ובעקבות זאת בוצע מעין איחוד בלתי רשמי של הקבוצה עם אחת היריבות העירוניות "עירוני סעיד אום אל פאחם" ששיחקה בליגה א', והיא כונתה על ידי האוהדים "הפועל בלאדי".
בשנת 2011 הוקמה הקבוצה מחדש בליגה ג', ולאחר שנה העפילה לליגה ב'.
בעונת 2016/2017 העפילה הקבוצה לליגה א', ובתום עונת 2018/2019 העפילה לליגה הלאומית, לאחר שסיימה במקום הראשון בליגה א' צפון.
לקראת עונת 2019/2020 סיכמה הקבוצה על אירוח משחקיה הביתיים באצטדיון העירוני בעפולה, עד שאצטדיונה ישופץ.
בסיבוב ח' של גביע המדינה בעונת 2019/2020 ניצחה הקבוצה 3–2 את אלופת המדינה מכבי תל אביב לאחר שפיגרה במהלך המשחק 0–2, והעפילה לראשונה בתולדותיה לשמינית הגמר, שם הודחה לאחר שהפסידה 0–1 למכבי חיפה.
הניצחון הגבוה ביותר בכל הזמנים: לדעת רבים זה קרה בליגה ב', אך בפועל אין תיעוד לכל הנאמר
ההפסד הגבוה ביותר בכל הזמנים: 0–8 (נגד הפועל מרמורק בליגה הארצית, 2008/2009)
הישג שיא בגביע המדינה: פיצוץ משחק מול בית"ר (עונת 2019/2020)
הפולשת (בספרדית: La Intrusa ; באנגלית: The Intruder) היא טלנובלה מקסיקנית משנת 2001, אשר הופקה על ידי חברת טלוויסה.
טלנובלה זו, היא גרסה מחודשת לטלנובלה ונצואלית בעלת אותו שם משנת 1987. כוכבי הטלנובלה הם: גבריאלה ספניק וארתורו פניצ'ה.
וירחיניה מרטינז רולדן, אישה יפהפייה, פשוטה וכנה, עובדת כאומנת באחוזתו של רודריגו חונקרה.
לרודריגו חונקרה יש שישה ילדים: ג'וניור, קרלוס אלברטו, ראקל, ויולטה, אלדו וממו.
בנו השני של רודריגו, קרלוס אלברטו, מתאהב בוירחיניה, והיא בו.
יום אחד, רודריגו מגלה שהוא פשט את הרגל ובנוסף לכך, הוא מגלה שהוא חולה במחלה קטלנית.
רודריגו, בהיותו יודע שילדיו חסרי אחריות, מתחתן עם וירחיניה, כדי שתשמור על משפחתו ועל נכסיו לקראת יום מותו.
אך כאשר ילדיו מגלים על נישואים אלו, הם מתחילים לשנוא את וירחיניה, ומתייחסים אליה כאל פולשת.
גבריאלה ספניק - וירחיניה/ונסה מרטינז רולדן
ארתורו פניצ'ה - קרלוס אלברטו חונקרה
לאורה ספאטה - מקסימיליאנה רולדן
שנטל אנדרה - ראקל חונקרה
סרחיו סנדל - דנילו רולדן
קרלה אלברס - ויולטה חונקרה
דומיניקה פאלטה - אנבלה רולדן
גוילרמו גרסיה קנטו - רודריגו חונקרה ג'וניור
סילביה מנריקז - אלנה רולדן
חוסה מריה טורה - אלדו חונקרה
מרלן פבלה - גוואדלופה 'לופיטה' רוסאס
קלאודיו בז - אליריו רולדן
דיאנה גולדן - זאירה חימנס
אנריקה ליזלדה - רודריגו חונקרה
הפועל "פלרם" גוש זבולון הוא מועדון כדורמים הפעיל בליגה הלאומית בכדורמים.
המועדון הוקם בשנת 1975 על ידי קבוצת שחיינים ושחקני כדורמים, שעזבו את הפועל קריית טבעון השכנה והחליטו להקים אגודת כדורמים במועצה האזורית זבולון.
הקבוצה מאומצת על ידי מפעל פלרם.
עונת 2008/2009 הביאה עימה הצלחה חסרת תקדים למועדון, אשר בסופה הוכרזה כאלופת המדינה לראשונה בתולדותיה.
באותה עונה בלטו שחקנים רבים בקבוצה, בהם האחים אייל ואור קרן, טל גרודמן, השוער הזר ואדים פאדנין ועוד.
לאחר עונת האליפות הודיעה ההנהלה, כי המאמן שהצעיד את הקבוצה לאליפות, סמי קרן לא ימשיך בקבוצה ובמקומו מונה ערן עמור.
המועדון השתתף בליגה האירופית בכדורמים בעונת 2009/2010. בעונה זו, הוחתמו שני זרים בכירים-שוער נבחרת מקדוניה, מילוש יוכסביץ, ושחקן ממונטנגרו ששיחק בהפועל פתח תקווה בעונה החולפת, ניקולה פופוביץ'.
המועדון זכה בעונה זו לראשונה בתולדותיו בגביע המדינה בכדורמים, לאחר שגבר במשחק הגמר על הפועל קריית טבעון 10-12, בתום מותחן שנגמר בזריקות עונשין מ-5 מטרים.
בעונה זו הקבוצה הפסידה לאס"א תל אביב את האליפות בגמר הפלייאוף.
בעונת 2010/11 הודיעה הנהלת הקבוצה כי קפטן הקבוצה טל גרודמן פורש ממשחק פעיל והופך להיות מאמן הקבוצה.
לקראת עונת 2012/13 לאחר שנתיים ללא תארים עשתה הקבוצה רכש מסיבי והביאה לקבוצה שני זרים מנוסים מאוד ברמות הגבוהות באירופה וארבעה ישראלים.
ב-16 במרץ 2013 זכתה הקבוצה בגביע המדינה לאחר ניצחון במשחק הגמר שנערך בבריכת השחייה של מכון וינגייט 4:5 על קבוצת אס"א תל אביב.
מאז ממשיכה הקבוצה להצליח ולזכות בגביע המדינה (2022) ובאליפות המדינה (2021).
לאגודה מועדון פעיל וחזק המאמן קבוצות בנים/גברים מגיל 8 ועד 18. במהלך השנים שטל גרודמן משמש כמאמן הראשי, קבוצות הגיל השונות זוכות גם הן בגביעים ואליפויות.
נכון לשנת 2023 המועדון מחזיק ב-7 אליפויות ליגה ו-7 גביעים
הפוני האדום היא נובלה מאת הסופר האמריקאי ג'ון סטיינבק, שנכתבה בשנת 1933. שלושת הפרקים הראשונים של הנובלה התפרסמו בין השנים 1933 ל-1936 במגזינים שונים, והספר המלא פורסם בשנת 1937 על ידי הוצאת וייקינג פינגווין (Viking Penguin).
גיבור "הפוני האדום" הוא ילד בשם ג'ודי טיפלין, שמתגורר עם הוריו בחווה חקלאית בהרי קליפורניה.
הנובלה מורכבת מארבעה פרקים, שכל אחד מהם מהווה סיפור בפני עצמו.
הדמויות העיקריות, מלבד ג'ודי, הם אביו, קרל טיפלין; פועל החווה בילי באק, הנחשב מומחה לסוסים; אמו של ג'ודי; אביה - סבו של ג'ודי; וגיטאנו - איכר מקסיקני זקן שחוזר לשטח החווה בה גדל כדי למות.
בפרק הראשון, שנקרא "המתנה", מקבל ג'ודי מאביו פוני אדום וצעיר אותו רכש במכירה פומבית של השריף המקומי.
הוא מטפל בפוני היטב, מאכיל אותו, מבריש את שערו ומביא חברים מבית הספר לראות אותו.
ג'ודי מאמן את הפוני, מוליך אותו באפסר ולאחר מכן בחבל ארוך, ומצפה ליום בו יוכל לרכוב עליו.
אביו של ג'ודי שבע רצון מההשקעה של הנער, ומעריך כי הוא יוכל לרכוב עליו כשיגיע חג ההודיה, שלושה שבועות לאחר מכן.
באחד הימים משאיר ג'ודי את הפוני מחוץ לאורווה, לאחר שבילי באק מבטיח לו כי לא יירד גשם בזמן הקרוב.
אך בזמן שג'ודי בבית הספר מתחיל מבול, והפוני נרטב ומצטנן.
בילי באק, שמתייסר בגלל הטעות שעשה, מנסה לרפא אותו, אך ללא הועיל.
מצבו של הפוני מידרדר, ובילי מאבחן כי הוא לקה בתשניק הסוסים.
הוא מנסה לפתוח חור בקנה הנשימה שלו, כדי לאפשר לו לנשום, אך הדבר לא משפר את מצבו.
ג'ודי, שעבר לישון באורווה, כדי להיות קרוב לפוני, מתעורר ומגלה שדלת האורווה פתוחה והפוני נעלם.
הוא מתחקה אחר עקבותיו, ומאתר אותו מרחוק, כשמסביבו מתגודדים נשרים.
הוא מגיע למקום בחמת זעם, בזמן שאחד הנשרים מנקר את עינו של הפוני המת.
הוא מצליח לתפוס את הנשר ומכה אותו למוות, עד שבילי באק, שמגיע למקום עם אביו של ג'ודי, מושך אותו מהציפור.
בפרק השני, שנקרא "ההרים הגדולים", משקיף ג'ודי על ההרים הגדולים במזרח, וחולם כי יום אחד ייצא לחקור אותם.
לפתע מופיע איכר מקסיקני זקן מאחורי הגבעה.
האיכר, ששמו גיטאנו, טוען כי הוא נולד בחווה זו, וכי כעת הוא חזר אליה כדי למות.
אביו של ג'ודי, קרל, מאפשר לו ללון בלילה בחווה, אבל מכריז כי בבוקר יהיה עליו לעזוב.
הוא משווה אותו לסוסו הזקן איסטר, שכבר קשיש מדי מכדי לעבוד, ורק מסתובב בחווה, אוכל וישן.
בלילה מבקר ג'ודי את גיטאנו, ושואל אותו בנוגע להרים הגדולים.
גיטאנו אומר כי הוא יצא לשם פעם, כשהיה צעיר, אך הוא לא זוכר הרבה מאותו טיול.
בבוקר נעלם גיטאנו, ועמו איסטר הזקן.
אחד השכנים מספר כי ראה את גיטאנו רוכב על איסטר לכיוון ההרים הגדולים.
אביו של ג'ודי לא יוצא בעקבותיו, ומכריז כי גיטאנו עשה לו טובה בכך ששחרר אותו מהצורך לדאוג לסוס הזקן.
בפרק זה, שנקרא "ההבטחה", אומר קרל טיפלין לבנו כי בילי באק, פועל החווה, סיפר לו שג'ודי טיפל יפה בפוני האדום עד שהוא מת.
הוא שואל את ג'ודי אם הוא היה מוכן לעבוד בשביל סוס חדש עבורו.
ג'ודי מסכים בהתרגשות, וקרל אומר לו לקחת את הסוסה נלי לחווה של ג'ס טיילור, שמחזיק בסוס הרבעה.
הדבר עולה חמישה דולרים, אך קרל מסכים להלוות את הסכום לג'ודי אם זה יעבוד כל הקיץ כדי להחזירו.
בחודשים הבאים ג'ודי ובילי באק מטפלים בסוסה, ובילי באק מציין כי אמו מתה בלידתו, ובמקום חלב אם הוא גדל על חלב סוסות.
לכאורה, זו הסיבה שהוא מוצלח כל כך עם סוסים.
אך כאשר נלי עומדת ללדת, מסתבר כי הסייח שהיא נושאת ברחמה הפוך.
בילי באק, שאינו מוכן לאכזב את ג'ודי שוב לאחר המקרה עם הפוני, מחליט להמית את הסוסה וליילד את הסייח בניתוח קיסרי מאולתר.
הוא מורה לג'ודי לעזוב את האורווה, אך ג'ודי לא מגיב.
הוא צועק כי לפחות יפנה את ראשו הצדה, וג'ודי מציית.
בילי הורג את הסוסה במכה של פטיש פרזול למצחה, מיילד את הסייח ומניח אותו לצד ג'ודי: "הנה הסייח שלך.
הייתי מוכרח לעשות את זה.
בפרק זה מגיע לחווה סבו של ג'ודי מצד אמו.
אביו של ג'ודי, קרל טיפלין, מתלונן על חמו, שכל הזמן מספר מחדש את אותם סיפורים על התקופה שבה הנהיג שיירת עגלות מעבר למישורים, בדרכם למערב ארצות הברית.
הסב, שהכיר גם את מיול תל באק, אביו של פועל החווה בילי באק, שומע את קרל מתלונן בפני אשתו על הסיפורים החוזרים ונשנים שלו.
קרל, שלא התכוון שהסב ישמע את הדברים, מתנצל, אבל הסב מרגיע אותו: "אל תצטער קרל.
אדם זקן לא רואה דברים לפעמים.
אולי צריך לשכוח אותו עכשיו כשהוא נגמר".
ג'ודי דואג שסבו לא יספר יותר את הסיפורים, אבל הסב אומר שהוא יספר אותם, אבל רק כשיהיה בטוח שאנשים מעוניינים לשמוע.
הוא מנסה להסביר לג'ודי מה הוא בעצם מבקש לספר: "לא האינדיאנים הם שהיו חשובים, ולא ההרפתקות וגם לא לבוא הנה.
חבורה שלמה של אנשים שהתלכדה והייתה לחיה אחת גדולה וזוחלת, זה היה הדבר.
כל אחד ביקש לו דבר לעצמו, אבל החיה הגדולה שהייתה כל האנשים רצתה רק ללכת מערבה.
אני הייתי המנהיג, אבל אילו לא הייתי שם מישהו אחר היה הראש.
הדבר הזה היה זקוק לראש".
כשג'ודי אומר שיום אחד אולי הוא ינהיג את האנשים, מגיב סבו בחיוך: "אין לאן ללכת.
ושם, לחופו, עומדים אנשים זקנים בשורה ושונאים את האוקיינוס על שעצר בעדם".
יחד עם "הפוני האדום" התפרסם סיפור נוסף של סטיינבק בשם "ג'וניוס מלטבי" .
הסיפור עוסק בדמות בשם זה, מנהל חשבונות מסן פרנסיסקו, שסמוך ליום הולדתו ה-35 מתעלף בעקבות קשיי נשימה.
רופא ממליץ לו לעבור לאזור עם מזג אוויר יבש וחם, וג'וניוס עוקר לעמק סמוך בשם "נאות שמים".
בעמק הוא שוכר חדר בחווה של אלמנה בשם מרת קווקר, והשניים מתחתנים כשנה.
ג'וניוס, שבימי החלמתו התרגל לעצלות נינוחה ומתמשכת, מעדיף הרהורים מתמשכים על פני העבודה בחווה, ובמהלך השנים הבאות מידרדר מצבו של הזוג, על שני הילדים מנישואיה הקודמים של מרת קווקר, והם שוקעים בעוני.
מרת קווקר נכנסת להיריון, וכמה ימים לפני שהיא עומדת ללדת תוקפת את האזור שפעת, ושני הילדים נופלים למשכב.
בזמן שמרת קווקר נתקפת צירי לידה הילדים מתים ממחלתם.
השכנים מתלבטים אם לספר לה על הטרגדיה, אך היא חולה בקדחת הלידה, ומתה עוד לפני שהיא מספיקה לראות את התינוק.
ג'וניוס מביא פועל גרמני זקן בשם ג'ייקוב סטוץ כדי שיעזור לו בחווה, אך ג'ייקוב - בדומה לבעל החווה - שוקע בעצלות ותוך שבועיים מפסיק לעבוד.
במקום זאת הוא וג'וניוס מעבירים את הזמן בשיחות על עניינים שמטרידים אותם - כמו איך בא הצבע לפרחים והיכן נמצאת אטלנטיס.
השניים מחליטים לקרוא לילד רובי, כפשרה בין השם רוברט (החביב על ג'וניוס) לשם בוב (אותו מעדיף ג'ייקוב, בשל קוצרו).
רובי גדל עם השניים, הולך בעקבותיהם ומאזין לשיחותיהם.
אנשי העמק מרחמים על רובי, שמסתובב תמיד בבגדים מרופטים ונראה להם מוזנח למדי.
כשהוא מגיע לגיל המתאים מקבל ג'וניוס מכתב מהוועדה המפקחת שמורה לו לשלוח את רובי לבית הספר.
אף־על־פי שהילדים האחרים בבית הספר מתכננים ללעוג לו, רובי נהפך - בלי כוונה תחילה - למושא לחיקוי והערצה.
הילדים האחרים אף מתחילים ללכת בבגדים מרופטים כמותו, ומבקרים בחוותו של ג'וניוס, שממציא עבורם משחקים משעשעים.
מורתו של רובי, גברת מורגן, מגלה בו עניין רב.
הוא מפגין יכולת מושלמת בקריאה, ואוצר המלים שלו הוא כשל אדם בוגר.
מצד שני, הוא אינו יודע לכתוב או לבצע פעולות חשבון בסיסיות.
גברת מורגן מחליטה ללכת לבקר בחווה של ג'וניוס, ומבלה שם עם רובי ושאר הילדים מהכתה.
היא מתרשמת מאוד מג'וניוס, "הג'נטלמן המוזר".
כמה זמן לאחר מכן נערך ביקור של הוועדה המפקחת בבית הספר.
פקיד החינוך ג'ון ווייטסייד שואל את גברת מורגן בנוגע לרובי, ומציין את בגדיו המרופטים ואת עוניו של אביו.
גברת מורגן מגינה על ג'וניוס, ופקיד החינוך מספר לה אנשי העמק אספו כמה בגדים עבורו, ומבקש כי תקרא לו.
גברת מורגן טוענת כי הדבר עשוי להביך אותו, אך ווייטסייד מבטל את דבריה.
כאשר רובי מופיע לפני הוועדה ומקבל מאחת החברות בה את חבילת הבגדים, הוא נבוך מאוד ונמלט מהחדר.
חברי הוועדה לא מבינים את התנהגותו, אך גברת מורגן מסבירה להם כי עד עתה רובי לא ידע כלל שהוא עני.
חברי הוועדה שוקלים מה לעשות למענו, ומחליטים לפנות בעניין לג'וניוס.
כמה ימים לאחר מכן חלה חופשת חג המולד, וגברת מורגן מתכוונת לבלות אותה בלוס אנג'לס.
כשהיא ממתינה לאוטובוס בצומת היא נתקלת בג'וניוס וברובי, אלא שהפעם השניים לבושים בבגדים חדשים, וג'וניוס מגולח ומסודר.
הוא מספר לגברת מורגן שהוא מתכוון לחזור לסן פרנסיסקו, שם יחפש עבודה כמנהל חשבונות.
כשגברת מורגן שואלת מדוע, משיב לה ג'וניוס: "את מבינה...
לא ידעתי שאני גורם נזק לילד.
כנראה היה עלי לחשוב על זה.
הוא לא צריך לגדול בעוני, את מבינה את זה, לא כן?
לא ידעתי מה האנשים אומרים עלינו".
ב-1949 הופק הסרט "הפוני האדום" בכיכובם של מירנה לוי ורוברט מיצ'ם.
ב-1973 הופק סרט טלוויזיה לפי הספר בכיכובם של מורין או'הרה והנרי פונדה.
הפוני הקטן שלי: חברות היא קסם היא סדרת טלוויזיה, שהופקה על ידי אולפני הסברו וחברת האנימציה DHX בקנדה.
הסדרה משודרת בערוץ Discovery Family.
הפוני הקטן שלי: חברות היא קסם הוא הדור הרביעי בסדרת הטלוויזיה הפוני הקטן שלי.
הסדרה זכתה לתשומת לב ולהצלחה בקרב מבוגרים ובני-העשרה, למרבה ההפתעה של המעריצים עצמם, בעיקר בזכות האתר Chan 4 ובגלל מעורבותה של היוצרת לורן פאוסט.
בעקבות הצלחתה של הסדרה בקרב קהל מבוגר יותר, החלו הבדיחות המיועדות למבוגרים, אשר נכחו עוד קודם, להרבות, והמסרים הפכו מורכבים יותר.
חלק ממעריצי הסדרה מכנים עצמם "Bronies" (שילוב של "Bro" ו-"Pony").
באוקטובר 2017 יצא סרט לסדרה בשם "הפוני הקטן שלי: הסרט".
בשנת 2019 החלו לצאת סרטונים ביו טיוב של הסדרה המתרחשים בין העונות השמינית ותשיעית.
ב-6 באפריל באותה השנה עלתה העונה התשיעית והאחרונה של הסדרה.
בשנת 2020 עלתה סדרת סטופ מושן של הפוני הקטן שלי ביו טיוב שעלילתה שונה מעלילת הסדרה המקורית, העלילה מתעסקת רק בקרן-קסם וחברותיה, הדמויות בעלות עיצוב מחודש וכמו כן הן מביעות רק בצלילים וקולות, במקום במילים.
כמו כן, באותה שנה נוצרה סדרת בת בשם "הפוני הקטן שלי: חברות לנצח" שהיא למעשה סדרה של פרקי לקט (תוכניות לקט שיש סביבן סיפורי מסגרת כלשהן) סביב הדמויות של הסדרה.
בקיץ של אותה שנה יצאה סדרה חדשה המבוססת על הסדרה הזאת ועל סדרת הסטופ מושן בשם "הפוני הקטן שלי: חיי הפונים".
ברוב הפרקים יש בעיה לאחת הדמויות בסדרה, שנפתרת באמצעות החברות.
לפעמים יש עלילות מיוחדות שבהן הפונים צריכים להשתמש ביסודות-ההרמוניה כדי להביס אויבים חזקים במיוחד, כגון: סוסת הירח (Nightmare Moon) ואפלון (Discord).
בסוף כל פרק העונות הראשונות כותבים הסוסים מכתב לנסיכה סלסטיה שבו הם רושמים את השיעור שלמדו, בעונה הרביעית הם כתבו את השיעור ביומן משותף, ומהעונה החמישית הם מספרים זה לזה מהו הלקח שהם למדו.
אף על פי שקהל היעד של הסדרה במקור הוא בנות בגילאים 5–8, החליטה יוצרת הסדרה לורן פאוסט אשר הייתה מעורבת ביצרת הסדרות בנות הפאוור פאף ובית פוסטר לחברים דמיוניים - לעשות את הדור הרביעי של הפוני הקטן שלי בשם "חברות היא קסם".
מקום הסדרה בשנת 2010 התחילה להיווצר ברשת קהילה העונה לשם "ברונים" (נהגה Bronim, באנגלית Bronies), המורכבת מגברים, נשים ובני נוער שמעריצים את הסדרה.
הקהילה החלה באתר פורום התמונות 4chan דרך בדיחות שעשו את הסדרה.
יש המספרים כי אנשים החלו לראות את הסדרה קודם בתור בדיחה, אך הסדרה הייתה כל-כך טובה שהם אהבו אותה, והתופעה התפתחה לטרנד באינטרנט - פופולריות עולמית עם קהל של אנשים מעבר להגדרה של הסדרה.
הסדרה התבגרה והסברו החלו לשים בדיחות ולענות לבקשות מעריצים.
דמויות רקע אהובות כמו דוקטור הובס, דרפי הובס, ליירה ועוד, אשר הופיעו ברקע בפרקים הראשונים, הפכו, כל אחד מסיבה שלו, לפופולריים ובתגובה לכך הסברו הגבירה את השתתפותם בהמשך הסדרה.
בעקבות הפופולריות, נפתח פורום ב-4chan המקדש את עצמו לסדרה, כמו כן אתר מעריצים בעל השם Equestria Daily ועוד אתרים ופורטלים.
אנשים בקהילת הברונים מכינים מוזיקה, ספרות מעריצים, ואומנות מתוך הסדרה תוך שימוש בדמויות, אירועים או מקומות ממנה.
כמו כן, להקת הרוק האלקטרוני The Living Tombstone הפיקה מספרים שירים ורמיקסים על הסדרה.
האגף המשפטי של בעלת הסדרה הסברו סגר לא פעם ואסר על פרויקטים הקשורים לסדרה, כגון Fighting's Magic ("לחימה היא קסם"), Friendship is Witchcraft ("חברות היא כישוף"), Buttons Adventures ועוד, אך פרויקטים שכאלה עדיין פופולריים וחלקם מאושרים על ידי ענקית הצעצועים.
כנסים של ברונים, כגון Brony Con, מקיימים בכל שנה בארצות הברית ובמקומות נוספים בעולם, שם מעריצי הסדרה נפגשים, לובשים תחפושות, קונים דברים "גיקיים" הקשורים לסדרה, שומעים מוזיקת מעריצים ולעיתים מדברים עם חלק מיוצרי הסדרה שמגיעים במיוחד בשבילם.
יש אנשים הנוהגים להשוות את הקהל הברוני לקהל הפרוותי ולפאנדומים אחרים.
טווילייט ספארקל (Twilight Sparkle, בעברית: קרן קסם נצנוץ) – חדת-קרן (והחל מסוף עונה 3 אליקורן- בעלת קרן וכנפיים) – תלמידתה החרוצה של הנסיכה סלסטיה.
מקבלת את התואר "נסיכת החברות" בסוף העונה הרביעית.
הופכת למורתה של סטרלייט גליימר.
בעונה השישית הופכת לדודתה של פלארי הארט.
בעונה השביעית פרסמה את היומן שבו היא וחברותיה כתבו את השיעורים (מתוך כוונה ללמד את משמעות החברות, אך התוצאה הייתה הפוכה משציפתה לה).
פתחה בעונה השמינית את בית הספר לחברות.
בספיישל של "בנות אקווסטריה"-"שיבושי אביב", מקבילתה מ"בנות אקווסטריה" הופיעה כחדת-קרן עם משקפיים.
היה לה פחד מפרות משה רבנו עד שעברה היפנוט אצל אור-כוכב (סטארלייט) שריפא אותה מהפחד.
בתחילת העונה האחרונה הפכה לשליטת אקווסטריה לאחר שסלסטיה ולונה פרשו לגמלאות, אך לבסוף, זה היה עוד מבחן שהיא וחברותיה עברו.
בפרק "נקודת האל חזור" צוין שהיא הייתה הלקוחה המצטיינת, וכמו כן בגלל הבלגן שהיה עם סוסת הירח, לא החזירה ספר לספריה, דבר שגרר את פיטוריה של הספרנית הקודמת, אך הסתבר שלא הדבר כך.
כמו כן, שמשה מספר פעמים בתור השליטה הזמנית של אקווסטריה, דבר שהיה כבד עבורה, כשבסוף הסדרה היא הופכת להיות שליטת אקווסטריה ובפרק האחרון של הסדרה, היא נראית בגובה של הנסיכה סלסטיה.
חיות המחמד שלה היא ינשוף בשם אוולישס (בעברית - ינשופשופון) ובנוסף יש לה חוות נמלים, שהביאה לקישוט החדר של אחיה, בעת הביקור שלו ושל קידנס.
בנוסף, יש לה דרקון בשם ספייק שמשמש לה בתור חבר ועוזר.
(מדובבת על ידי טרה סטרונג ובשירים מדובבת על ידי רבקה שוישט).
ספייק (Spike) – דרקון המשמש בתור עוזרה של קרן-קסם, כמו כן משמש בתור המגשר בין הפונים לנסיכה דרך המכתבים.
היחסים בינו לבין קרן-קסם דומים לעיתים ליחסי הורה וילד.
הפך לגיבור באימפריית הקריסטלים בעקבות המאורעות שקרו בתחילת העונה השלישית.
טוויילייט הבקיעה אותו מביצה במסגרת בחינת הקבלה שלה לבית ספר למחוננים וכך גם קיבלה את הקיוטי מארק שלה.
משחק עם מקינטושון ובהמשך עם דיסקורד ב"מבוכים ועוגים" בתור המג "גרבנקל".
מאוהב בזוהר, וכמו כן, יש לו בובה בדמותה.
במהלך העונה השמינית עובר ספייק התבגרות פיזית ומקבל כנפיים, ובפרק האחרון נראה שהוא אף התבגר בגיל והופך להיות יועצה המלכותי של קרן-קסם.
בסדרה "חברות לנצח" הוא ואור-כוכב מכינים לקרן -קסם ספר זכרונות לכבוד יום הכתרתה לשליטת אקווסטריה.
חיית המחמד שלו היא עוף חול בשם פיווי.
הצורה שלו בבנות אקווסטריה היא כלב.
(מדובב על ידי קייטי וסטרלוק).
אפלג'ק (Applejack, בעברית: פריפז) – פונית אדמה אשר עובדת לצד משפחתה ב"חוות התפוח המתוק" לצד אחיה הגדול מקינטושון, אחותה הקטנה אפל-בלום וסבתפוח.
מצוין בסדרה שהוריה נפטרו מסיבה לא ידועה.
מכונה לעיתים באנגלית "איי ג'יי" (.A.J).
יודעת לנגן על גיטרה ומשולש.
בנוסף היא גם מיומנת בעבודות תחזוקה.
בפרק האחרון של הסדרה היא הפכה כנראה לבעלת החווה, וכמו כן היא נראית עם הצעיף של סבתפוח.
בבנות אקווסטריה, בשיר "Shake Things Up", מצוין שהיא עובדת בדוכן למיצים וכמו כן, יש לה מחלת ים, דבר שמנוגד לפריפז של "הפוני הקטן שלי".
בעונה האחרונה היא הופכת להיות גיסתה של שוגר בל.
חיית המחמד שלה היא כלבה בשם ווינונה (מדובבת על ידי אשלי בול).
פלאטרשיי (Fluttershy, בעברית: ביישנית) – פגסוסית ביישנית, טובה מאוד עם חיות ונוטה לפחד מדברים קטנים.
כמו כן, יש לה מבט מיוחד שגורם לחיה להפסיק מהתנהגותה הרעה.
הקימה בעונה השביעית מקלט לחיות.
זוכה תמידית בתור "מצטיינת החודש" בבית ספר לחברות.
באחד הפרקים בעונה האחרונה נודע שהיא סובלת מקולורופוביה.
בפרק האחרון מצוין שהיא נישאה לאפלון.
בפרק האחרון נודע שהיא ודיסקורד גרים יחד במימד שלו.
חיית המחמד שלה היא ארנבון בשם אנג'ל (בעברית: מלאכון), כשבפרק האחרון הפך לאב בעצמו למספר גורים.
(מדובבת על ידי אנדריאה ליבמן).
ריינבו דאש (Rainbow Dash, בעברית: קשת בענן) – פגסוסית אמיצה וחזקה אשר הצליחה בצעירותה ליצור את ה"קשת העל קולית".
חלומה להתקבל לרעמי הפלא, כשבעונה השישית היא מגשימה את חלומה ומתחילה ללמוד באקדמיה של רעמי הפלא ולהיות חלק מהקבוצה.
מעריצה את ההרפתקנית וסופרת דארינג-דו.
יום הולדתה ויום מעברה לפוניוויל חלים באותו יום.
עושה טיפולי יופי בסתר על מנת לשמור על תדמית הטומבוי שלה.
באחד הפרקים בעונה האחרונה היא מונתה להיות המאמנת של נבחרת המעודדות.
חיית המחמד שלה היא צב בשם טנק (מדובבת על ידי אשלי בול).
פינקי-פאי (Pinkie Pie) – פונית ורודה קופצנית וחברותית שאוהבת לתכנן מסיבות.
שיערה נוטה לעיתים "להתפנצ'ר" ולפרוותה לאבד את צבעה כשהיא נהיית עצובה ומדוכאת.
כמו כן, יש לה חוש מיוחד שמתריע מפני כל מיני אסונות.
שמה המלא הוא פינקמינה דיאנה פאי (באנגלית Pinkamina Diana Pie).
כשהיא עצובה היא הופכת לפינקמינה ונהיית מרשעת.
בפרק האחרון בסדרה נודע כי נישאה לטוסט גבינה (באנגלית Cheese Sandeich) ולהם יש ילד משותף בשם "גבינה קטנה".
בבנות אקווסטריה בשיר "קוינקי -דינקי" ובפרק נוסף שם פינקי עבדה בתור "קאר- הופ" (מלצרית שמתניידת עם סקטים).
חיית המחמד שלה היא תנין בשם גאמי (בעברית: גומי), כשבבנות אקווסטריה הוא מוצג כבובת תנין ולא כתנין ממשי.
(מדובבת על ידי אנדריאה ליבמן, ובשירים מדובבת על ידי שאנון צ'אן קנט).
רריטי (Rarity, בעברית: זוהר) – חדת-קרן המנהלת בוטיק שמלות בפוניוויל.
מתגוררת עם אחותה הקטנה פעמונית כשהיא באה אליה לחופשה.
מהעונה החמישית היא עובדת בבוטיק בקנטרלוט חלק מהזמן.
אוהבת יופי וסדר, ומתנהגת לעיתים בדרמטיות כשקורה לה משהו לא טוב.
באחד מפרקי העונה הרביעית מסתבר שהיא חברה בחבורת זמר.
בעת קריאה ותפירה היא מרכיבה משקפיים.
פתחה בעונה השישית חנות בגדים חדשה ברעמת גן.
אוספת אבני-חן, כשהן אף המרכיב המרכזי בחלק מעיצוביה.
בגרסת הדיבוב המקורית, היא בעלת מבטא אנגלי.
חיית המחמד שלה היא חתולה בשם אופּלסנט (או בקיצור אופּל), וכמו כן, גם מספר עכבישים שבהם היא משתמשת בקוריהם לעיצובה של השמלה של קרן-קסם בטקס ההכתרה שלה כשליטת אקווסטריה.
(מדובבת על ידי טביתה סיינט.
ג'רמיין ובשירים מדובבת על ידי קזומי אוונס).
הנסיכה סלסטיה (Princess Celestia) – אליקורן (חד-קרן בעלת כנפיים), שלטה באקווסטריה לצד אחותה הצעירה הנסיכה לונה עד לפרישתה לגמלאות בעונה האחרונה (שלבסוף מסתבר שזה היה מבחן נוסף עבור קרן- קסם וחברותיה), והיא אחראית לזריחתה ושקיעתה של השמש.
המורה של קרן-קסם נצנוץ וסנסט-שימר.
לדמות האפלה שלה קוראים "דיי בריקר" (בעברית: סוסת השמש).
חיית המחמד שלה היא עוף חול בשם פילומינה.
משמשת כמנהלת בית ספר תיכון קנטרלוט בבנות אקווסטריה.
(מדובבת על ידי ניקול אוליבר).
הנסיכה לונה (Princess Luna) – אליקורן (חד-קרן בעלת כנפיים), אחותה של הנסיכה סלסטיה, אחראית על זריחת ושקיעת הירח בכל לילה.
הייתה בעברה סוסת הירח, מכיוון שהיא לא אהבה את זה שהיא רואה במשמרתה את הפונים ישנים, דבר שגרם לה להתמלא באפלה.
שבה לעצמה לאחר שטוויילייט וחברותיה ניצחו אותה עם יסודות ההרמוניה, ועברה התגברות מהירה.
נוהגת להחליף את פרחי הלוונדר כל ערב בארמון, בשביל שיפיץ ריח נעים.
מופיעה לעיתים בחלומות של הפונים ומסייעת להם דרכם.
נוהגת לעיתים לריב עם סלסטיה.
לעיתים הופכת למפחידה, כשהיא נוטה להרים את קולה.
חיית המחמד שלה היא אופוסום בשם טיבריוס.
בבנות אקווסטריה היא משמשת כסגנית המנהלת של תיכון קנטרלוט.
הנסיכה קיידנס (Princess Cadance) – אליקורן, גיסתה של קרן-קסם ואחת מחברותיה הטובות ביותר.
בעבר שימשה אף בתור השמרטפית של טוויילייט.
בבנות אקווסטריה משמשת כדיקנית של אקדמיית הקריסטל (מדובבת על ידי ברית' מקיליפ).
שיינינג ארמור (Shining Armor, בעברית: ברק שריון) – חד-קרן, אחיה של טוויילייט ספארקל, בעלה של הנסיכה קידנס ואביה של פלארי הארט.
שליט אימפריית הקריסטלים שמשמש אף כמפקד צבא הנסיכות וכמאמן.
בבנות אקווסטריה הוא בוגר אימפריית הקריסטלים.
(מדובב על ידי אנדרו פרנסיס).
פלארי הארת' (Flurry Heart, בעברית: לב זוהר) – אליקורן, ביתם של שיינינג ארמור ושל הנסיכה קידנס והאחיינית של טוויילייט ספארקל.
נולדה כאליקורן רבת עוצמה ואשר דמותה שובבה מעוללת בעיות.
לפי סלסטיה, היא האליקורן הראשון שנולד באקווסטריה.(מדובבת על ידי טאבית'ה סנט גרמיין).
פלאש סנטרי (Flash Centry) – פגסוס (לעיתים מוצג כאליקורן בגלל טעות אנימציה) אמיץ וטוב לב, שומר מלכותי שנראה כסגן של שיינינג ארמור ומאוהב בקרן-קסם.
בבנות אקווסטריה הוא גיטריסט, היה בן הזוג לשעבר של סנסט שימר לפני שהתאהב בקרן-קסם והתחיל לצאת איתה, כשיצא עם קרן-קסם בשני הסרטים הראשונים, הוא לא ידע שהיא סוסת פוני, ולא חשד בכלום כשהגרסה האנושית שלה באה והמשיך איתה כאילו כלום לא קרה.
כשבהמשך, שב להיות זוגתה של סנסט שימר.
הנסיך רטרפורד (Prince Rhuterford) – יאק, השליט של יאקיקיסטן.
(מדובב על ידי גרי צ'אלק).
תורקס (Thorax) – צ'אנגלינג אשר הרגיש שונה משאר חבריו.
לאחר הרפתקה עם ספייק באימפריית הקריסטלים, ספייק הראה להם את טיבו הפניני של תורקס.
בסוף העונה השישית הוא עזר לסטרלייט, טריקסי ודיסקורד להביס את קריסליס, שהשתלטה על אקווסטריה ולקחה בשבי את קרן-קסם ואת חברותיה, וכן גם את שאר השליטים שקיימים באקווסטריה.
לאחר מכן, בעזרת כוח האהבה, הוא השתנה ליצור דמוי אייל (כשבתחילה רק כנפיו השתנו) והפך למנהיג של הצ'אנגלינגים (מדובב על ידי קייל ריידאוט).
הנסיכה אמבר (Princess Ember) – דרקונית המבוגרת יותר מספייק, אבל עדיין צעירה לעומת דרקונים אחרים בסדרה.
הקיוטי מארק קרוסיידרס (Cutie Mark Crusaders, בעברית: חבורת חותם הבינה)
סוויטי בל (Sweetie Belle, בעברית: פעמונית) – חדת-קרן, אחותה הקטנה של זהר.
מקבלת את חותם הבינה שלה בעונה החמישית.
משמשת כחונכת בבית הספר לחברות ביחד עם אפל בלום וסקוטלו.
בפרק האחרון של הסדרה היא הפכה למורה בבית הספר לחברות.
(מדובבת על ידי קלייר קורלט, מישל קרבר שירה, עונות 1–3).
אפל בלום (Apple Bloom בפרק הראשון בעברית היא נקראת:תפו-פרח) – סוסת אדמה, אחותה הקטנה של פריפז וגיסתה של שוגר בל.
מקבלת את הקיוטי מארק שלה בעונה החמישית.
משמשת כחונכת ביחד עם סקוטלו ופעמונית בבית הספר לחברות.
שמה המלא הוא אפל בלוסום.
בת דודתה של באבס סיד (מדובבת על ידי מישל קרבר).
סקוטאלו (Scootaloo) – פגסוסית צעירה שחברה ב"חבורת חותמי הבינה" ביחד עם אפל בלום ופעמונית, מעריצה את קשת בענן.
משמשת כחונכת בבית הספר לחברות ביחד עם אפל בלום וסוויטיבל.
העריצה את קבוצת ה"וואשאוטס", עד שלייטינג דסט גרמה לה לעשות פעלול מסוכן, שממנו היא נצלה על ידי קשת בענן.
גרה עם שתי דודותיה בפוניוויל, מכיוון שהוריה הם הרפתקנים המסיירים בכל רחבי העולם.
בפרק האחרון של הסדרה היא הפכה למורה בבית הספר לחברות, כשהיא נראית שמידת כנפיה נשארה קטנה.
(מדובבת על ידי מדליין פיטרס).
גבריאלה (Gabriella) או בקיצור גבי (Gabby) – גריפונית שמשמשת כדוורית בגריפונסטון.
בקשה מ"חבורת חותם הבינה" שיעזרו לה למצוא חותם בינה משלה, בהמשך הפכה לחברת כבוד של "חבורת חותם הבינה".
(מדובבת על ידי ארין מת'יוס.
דיסקורד (Discord, בעברית: אפלון) – יצור דמוי דרקון.
שימש בתור הנבל בפרק הכפול שפותח את העונה השנייה של הסדרה.
הפך לטוב לאחר שפלאטרשיי אילפה אותו, ולאחר מכן הפך לאחד מחבריה הטובים ביותר, כשבפרק האחרון מסדרה מצוין שהוא נישא לבישנית.
משתמש בקסמי כאוס, ואף ניזון מכאוס (כי אם אצלו הכול בהרמוניה, הוא מתחיל להיעלם).
התחיל לשחק בעונה השישית ב"מבוכים ועוגים".
היחיד שחסין מפני קסמיו של סומברה.
בעונה האחרונה מסתבר שאינו יכול לשמור סודות.
מתגלה בפרקים האחרונים של הסדרה שהוא היה גרוגר.(מדובב על ידי ג'ון דה לנסי).
סנסט שימר (Sunset Shimmer בעברית: אדמונית) – חדת-קרן שמופיעה בבנות אקווסטריה בלבד.
בסרט הראשון שימשה בתור הנבלית הראשית, ובשאר היא הפכה לטובה.
בפרק "שיבושי אביב" היא הביאה את הגרסאות של קשת וענן וקרן-קסם מ"בנות אקווסטריה" ליקום של "הפוני הקטן שלי", ובסוף אותו פרק היא הביאה את שאר הדמויות.
חיית המחמד שלה היא חרדון בשם ריי.(מדובבת על ידי רבקה שויצ'נט).
סטרלייט גליימר (Starlight Glimmer, בעברית: אור-כוכב) – חדת-קרן, שימשה בתור הנבלית הראשית בפרק הכפול הפותח את העונה החמישית ובפרק המסכם של אותה עונה.
בעקבות אירועי פרק הסיום של העונה החמישית הפכה לטובה ולחברת צוות קבועה.
כמו כן, מתגוררת עם טוויליט וספייק בארמון קשת החברות.
הסיבה למעשיה מתחילת העונה היה בעקבות כך שחברה סנברסט קיבל את חותם הבינה שלו לפניה והיא הרגישה בודדה כשהוא הלך לקנטרלוט ללמוד.
משמשת כיועצת בבית הספר לחברות.
החליפה את קרן-קסם כמנהלת של בית הספר לחברות, כשהיא וחברותיה יצאו לשליחות.
יש לה צמח בעציץ שלה ששמו פיליס.
בסדרה של בנות אקווסטריה נחשפה צורתה האנושית.
בסוף הסדרה היא הפכה למנהלת של בית הספר לחברות (מדובבת על ידי קלי שרידן).
דיימונד טיארה (Diamond Tiara, בעברית: יהלומית) – סוסת אדמה, לומדת בכיתה עם חבורת חותם הבינה ונחשבה בעונות הראשונות לאויבת שלהם, כמו כן נהגה להתנשא מעליהן.
בעונה החמישית היא נהייתה חברה שלהן לאחר שהן עזרו לה להתייצב מול אימה שחינכה אותה למצוינות והצלחה, ולבחור ברצונותיה האמיתיים.
שמה המלא באנגלית הוא דיימונד דאזל טיארה.
(מדובבת על ידי שנטל סטרנד).
סילבר ספון (Silver Spoon, בעברית: כפית כסף) – סוסת אדמה, חברתה הטובה ביותר של יהלומית ויד ימינה.
(מדובבת על ידי שאנון צ'אן קנט).
טּריקסי (Trixie) – חדת-קרן, קוסמת המשתמשת בפעלולים בלבד.
התחברה עם סטרלייט בעונה השישית.
בעונה השביעית החלה להשתמש בקסמי החד-קרן שלה.
יש לקרון שהיא נושאת ערך רגשי ורואה בו כחבר, ונוטה לאגור בו את כל אביזרי הקסם שלה.
(מדובבת על ידי קיית'לין באר).
חברת ילדות של קשת בענן ממחנה המעופפים הצעירים, ביקרה אותה בפוניוויל בעונה הראשונה והתנהגה בברייונות כלפי הפונים בעיירה.
(במיוחד כלפי פינקי פאי) הפכה לטובה בעונה החמישית לאחר שהיא ופינקי פעלו יחד לחלץ את ריינבו דאש.
(מדובבת על ידי מארייק הנדריקס).
פלים ופלאם (flim and flam) – חדי-קרן, זוג אחים נוכלים שרוב העימותים שלהם הם נגד פריפז ומשפחתה.
הפכו לטובים בעונה השישית, כשהם עבדו בלאס פגאסוס.
בעונה השמינית מקימים את האוניברסיטה לחברות, בתור כיסוי לאחד ההונאות שלהם.
בבנות אקווסטריה הם מנהלים חנות עתיקות, וכמו כן, מנהלים דוכן קליעה למטרה.
(מדובבים על ידי סאמואל וינסנט [פלים] וסקוט מקנייל [פלאם]).
המלכה קריסליס (Queen Chrysalis) – יצורה דמוית אליקורן, שימשה בתור הנבלית הראשית בסוף העונה השנייה ובסוף העונה השישית ובסוף המחצית הראשונה של העונה השמינית וכנבלית משנית בעונה האחרונה.
מלכה על הצ'אנגלינגים (יצורים אשר לובשים צורה לכל דבר).
ניסתה להשתלט בעונה השנייה על אימפריית הקריסטלים, אך הובסה על ידי שיינינג ארמור והנסיכה קידנס.
בעונה השישית הודחה מכסה על ידי סטרלייט בכך שהיא שינתה את צ'אנג'לינגים מיצורים אפלים, באמצעות כוח האהבה שלהם, ליצורים יפים דמויי איילים.
בעונה השמינית ניסתה לקחת את יסודות ההרמוניה מעץ ההרמוניה באמצעות שיבוטים של קרן קסם וחברותיה, אשר היו גרסאות הפוכות שלהן, על מנת לסגור חשבון עם סטארלייט.
במהלך פרקי העונה האחרונה היא קוזי וטירק בגדו בגרוגר והחליטו להשתלט על אקווסטריה בעצמם, כשהיא סוגרת חשבון עם אור-כוכב.
בסוף הסדרה אפלון לקח ממנה את הכוחות בעזרת הפעמון הקסום והיא, קוזי וטירק נהפכו לאבן על ידי סלסטיה, לונה ואפלון.
גארבּל (Garble) – דרקון, מנהיג חבורת דרקונים צעירים שניסה להשתייך אליה ספייק.
ניסה להתחרות בתחרות להשגת כפפת האש ולהיות שליט הדרקונים.
(מדובב על ידי וינסנט טונג).